**Správa z pracovného stretnutia k organizácii celoslovenského kola**

**ŠVOČ v odbore sociálna práca**

**Organizátor pracovného stretnutia:**

***Katedra sociálnej práce Pedagogickej fakulty Univerzity Mateja Bela v Banskej Bystrici***

**Forma stretnutia:** online stretnutie cez platformu ZOOM

**Dátum a čas stretnutia:** 23.1.2024 o 13:00

**Zúčastnení:** ***doc. PhDr. Angela Almašiová, PhD.*** *(KSP Pedagogická fakulta KU v Ružomberku);* ***Mgr. Andrea Bánovčinová, PhD.*** *(KSP Fakulta zdravotníctva a sociálnej práce TU v Trnave);* ***PhDr. Zuzana Draková, PhD.*** *(ÚSPaSP Fakulta sociálnych vied UCM v Trnave);* ***Mgr. Magdaléna Hovanová, PhD.*** *(KSP Filozofická fakulta UPJŠ v Košiciach);* ***PhDr. Miriama Boriščáková, PhD.*** *(IEaSP Filozofická fakulta PU v Prešove);* ***Mgr. Anastazij Momot, PhD.*** *(KKAaSP Pravoslávna bohoslovecká fakulta PU v Prešove);* ***doc. PhDr. Ing.*** [***Lýdia Lešková***](http://ludia.ku.sk/person.xhtml?id=lydia.leskova%40ku.sk)***, PhD.*** *(KSV Teologická fakulta KU v Košiciach);* ***Mgr. Zuzana Senáriková, PhD.*** *(KSPaSV Fakulta sociálnych vied a zdravotníctva UKF v Nitre);* ***doc. Mgr. Stanislav Špánik, PhD., MBA.*** *(ÚSP Vysoká škola zdravotníctva a sociálnej práce sv. Alžbety v Bratislave);* ***prof. PhDr. Ladislav Vaska, PhD.*** *(KSP Pedagogická fakulta UMB v Banskej Bystrici)*

sa dohodli na nasledujúcich termínoch a pravidlách  pre organizáciu celoslovenského kola ŠVOČ pre rok 2024:

1. Celoslovenské kolo ŠVOČ v odbore sociálna práca sa bude konať **v utorok 30.4.2024** na Katedre sociálnej práce Pedagogickej fakulty UMB v Banskej Bystrici.
2. Poverení zástupcovia (koordinátori ŠVOČ) zúčastnených fakúlt/VŠ zašlú v e-podobe do **19.4.2024** na adresu: ladislav.vaska@umb.sk - nasledujúce materiály:

* ***návrhy na členov a členky komisií*** (aj s kontaktnými údajmi – email, príp. telefonický kontakt) na celoslovenské kolo ŠVOČ: každá fakulta/VŠ má právo nominovať jedného člena/členku komisie do každej kategórie (pozri nižšie), t.j. maximálne dvoch členov za jednu fakultu/VŠ. **Školiteľ/ka práce súťažiacej v celoslovenskom kole nemôže byť zároveň aj členom príslušnej komisie.** Počas obhajoby práce školiteľ/ka nesmie byť prítomný v miestnosti konania obhajoby práce. Členov komisií rozdelí organizátor podľa návrhu jednotlivých vzdelávateľov (do úvahy pritom berie vyššie uvedené) do dvoch sekcií/kategórií a pripraví podklady pre jednotlivých členov (menný zoznam všetkých súťažiacich s vyjadrením z konzultantského a oponentského posudku),
* ***v prípade špecifických požiadaviek*** ***zašlú informáciu*** organizátorovi, napr. či je potrebné zabezpečiť špeciálnu techniku (okrem dataprojektoru, notebookov) alebo je potrebné zabezpečiť pre účastníkov/súťažiacich, ale aj členov komisie napr. vegetariánsku stravu apod.,
* ***v e-podobe postupujúce práce ŠVOČ*** podľa jednotlivých kategórií (A, B). Organizátor **najneskôr 5 dní** pred celoslovenským kolom zašle práce (príp. link na úložisko) všetkým nahláseným členom komisií za jednotlivých vzdelávateľov v sociálnej práci, aby mali možnosť práce bližšie spoznať pred samotnou súťažou,
* v e-podobe **vypracovaný konzultantský a oponentský posudok** usporiadateľskej vysokej škole (KSP PF UMB v BB).

1. Časový **harmonogram** celoslovenského kola (predpoklad):

* 10:30 – 11:00 registrácia účastníkov
* 11:00 – 11:15 spoločné otvorenie celoslovenského kola ŠVOČ
* 11:15 – 11:25 presun do miestností jednotlivých sekcií
* 11:25 – 13:00 prezentácie prác ŠVOČ v jednotlivých sekciách
* 13:00 – 13:45 obed – jedáleň PF UMB
* 13:45 – 15:30 pokračovanie prezentácie prác ŠVOČ v sekciách
* 15:45 – 16:30 spoločné vyhlásenie výsledkov celoslovenského kola ŠVOČ v odbore

sociálna práca

Časový harmonogram sa podľa aktuálnej situácie - nahláseného počtu účastníkov/čok môže zmeniť.

1. Celoslovenské kolo ŠVOČ v odbore sociálna práca bude prebiehať v dvoch kategóriách:

* **kategória A:** **bakalársky stupeň štúdia** – pre 1. až 3. ročník 1. stupňa vysokoškolského štúdia v  dennej aj externej forme,
* **kategória B:** **magisterský stupeň štúdia** – pre 1. a 2. ročník 2. stupňa vysokoškolského štúdia v dennej aj externej forme.

1. Pre účasť na celoslovenskom kole je rozhodujúca téma práce, ktorá musí byť z oblasti sociálnej práce.
2. Za každú fakultu alebo vysokú školu, ktorá sa nedelí na fakulty sa môžu zúčastniť maximálne 2 práce v každej kategórii (A a B), t. j. za každú fakultu/VŠ sa môžu zúčastniť maximálne 4 práce.
3. Celkový rozsah práce (bez príloh) je **min. 20 a max. 40 strán.** Zúčastnení sa zhodli na tom, že okrem štruktúry práce ŠVOČ uvedenej v Prílohe A, budú akceptované aj práce písané v štruktúre IMRAD.
4. Práce budú v elektronickej verzii spracované **vo formáte pdf.** a **vo formáte doc., docx,** a tak aj zaslané organizátorovi (pozri vyššie).
5. V obidvoch kategóriách A aj B môžu byť práce teoretické, aj teoreticko-empirické/praktické. Empirické práce musia dodržiavať pravidlá vedeckého výskumu.
6. Práce ŠVOČ zaradené do celoslovenského kola budú posudzované podľa priloženého vzoru posudku (Príloha C). Ku každému kritériu v posudku **je nevyhnutné uvádzať slovné hodnotenie**. Za uvádzanie slovného hodnotenia v posudkoch zodpovedá vysielajúca fakulta/vysoká škola. Pre školiteľa neplatí v posudku bod č. 9 (pozri Príloha C).
7. **Na celoslovenské kolo prinesú zástupcovia jednotlivých vzdelávateľov**:
   * **2 x prácu vo vytlačenej forme** (hrebeňová, príp. iná väzba),
   * **posudky od oponenta aj školiteľa** (založené do každej tlačenej verzie práce a musia byť podpísané; konzultantský posudok po dohode zúčastnených nebude obsahovať otázky pre autora/ku pri obhajobe práce),
   * (ak je to možné) publikácie, propagačné a iné materiály, ktoré budú, okrem finančného ocenenia, súčasťou odmien pre najlepšie umiestnených, príp. (podľa množstva materiálov) pre všetkých zúčastnených súťažiacich študentov a študentky. Uvedené (publikácie, propagačné a iné materiály) môžu byť (po dohode s organizátorom) zaslané aj vopred poštou.
8. Obhajoba prác ŠVOČ bude prebiehať v časovom rozmedzí **max. 20 min**. na jedného študenta, pričom na prezentáciu práce bude mať študent **cca 10 min.** a na reakcie na posudky a diskusiu **cca 10 min.** Ostatné časové a organizačné náležitosti si upravia príslušné komisie. Počas obhajoby práce a diskusie školiteľ/ka nesmie byť prítomný. Oponent/ka môže byť prítomná v miestnosti, ale nesmie zasahovať do priebehu obhajoby ani diskusie.
9. Komisie celoslovenského kola ŠVOČ na neverejnom tajnom hodnotení určia poradie prác na prvých troch miestach v každej kategórii. Komisie môžu neudeliť niektoré z prvých troch miest, resp. udeliť dve rovnaké miesta. Prví traja študenti v každej kategórii budú odmenení finančnou odmenou a vecnými cenami. V prípade možnosti udelenia *Ceny Asociácie vzdelávateľov v sociálnej práci SR* komisia pre celoslovenské kolo ŠVOČ môže cenu udeliť len jednému (príp. dvojici/tímu) súťažiacemu v každej komisii/kategórii.
10. Členovia a členky komisií budú hodnotiť súťažiace práce v dvoch oblastiach:

|  |  |
| --- | --- |
| Vlastné hodnotenie práce a posudkov členmi a členkami komisií | max. 50 b |
| Hodnotenie prezentácie práce a reakcií súťažiacich na otázky v diskusii | max. 50 b |

1. Po ukončení hodnotenia sa získaný počet bodov zo všetkých oblastí sčíta, pričom max. počet bodov je 100. V prípade, že dvaja alebo viacero účastníkov/čiek má rovnaký počet bodov, je určenie poradia na dohode komisie.
2. Finančné náklady účastníkov/čiek a členov/iek komisie hradí vysielajúca organizácia. Spoločný obed všetkých účastníkov (študentov aj členov komisií) zabezpečuje a hradí organizátor.
3. Každý organizátor sa zaväzuje, že najneskôr do ďalšieho pracovného stretnutia k nasledujúcemu celoslovenskému kolu ŠVOČ zabezpečí vydanie recenzovaného zborníka (príp. zverejnením prác so všetkými povinnými publikačnými údajmi inou formou, napr. na internete) s ISBN na CD-nosiči (príp. inou formou), ktorý bude obsahovať aj informáciu o zúčastnených súťažiacich, víťazoch a umiestnených, ocenených Cenou AVSP SR, ale i informácie o členoch komisií pre celoslovenské kolo ŠVOČ z dôvodu ďalšej archivácie súťaží ŠVOČ.

Zúčastnení sa dohodli, že v prípade zverejnenia prác študentov/študentiek poskytne organizátor z predchádzajúceho roku tlačivo, v ktorom je uvedený súhlas súťažiacich s uvedeným zverejnením ich prác (napr. na webovej stránke AVSP).

1. Každý organizátor sa zaväzuje po konaní ŠVOČ – po súťaži napísať správu k hodnoteniu ŠVOČ a poslať ju na jednotlivé pracoviská a zverejniť na stránke AVSP.
2. V roku 2025 organizuje národné kolo ŠVOČ v odbore sociálna práca ***Katedra sociálnej práce Pedagogickej fakulty Katolíckej univerzity v Ružomberku.***

V Banskej Bystrici, 24. januára 2024

Ladislav Vaska

tajomník stálej komisie ŠVOČ pri AVSP

*pre AR 2023/2024 a katedrový koordinátor ŠVOČ za organizátora (KSP PF UMB v Banskej Bystrici)*

Príloha A

**Formálna úprava práce ŠVOČ**

* **v prvej osobe množného čísla**
* **typ písma – Times New Roman**
* **veľkosť písma – normálny text 12, názov kapitoly 12 bold, názov podkapitoly 12 bold**
* **riadkovanie 1,5, v tabuľkách a grafoch môže byť jednoduché – veľkosť písma 10**
* **okraje zľava 3,5, sprava 2,0, zhora 2,5, zdola 2,0**
* **rozsah práce 20 - 40 strán (úvod až záver), zoznam literatúry a prílohy sa do rozsahu práce nerátajú**
* **číslovanie strán – obal sa nepočíta, nestránkuje, titulný list sa počíta, ale nestránkuje, potom sa čísla strán píšu až do konca práce vrátane PRÍLOH**
* **číslo strany sa píše v dolnej časti v päte, alebo na vonkajšom okraji strany**

**Štruktúra práce ŠVOČ**

* **Obal**
* **Titulný list**
* **Poďakovanie (nepovinné)**
* **Čestné vyhlásenie (nepovinné)**
* **Abstrakt SJ**
* **Abstrakt AJ, prípadne iný cudzí jazyk**
* **Obsah**
* **Zoznam ilustrácií, grafov, tabuliek**
* **Zoznam skratiek, ak sú neštandardné**
* **Úvod**
* **Jadro (členené na kapitoly, prípadne aj podkapitoly)**
* **Záver**
* **Zoznam literatúry**
* **Prílohy (ak je viac príloh označujeme ich veľkými písmenami – A, B...)**

Príloha B

**SPÔSOB CITOVANIA A ODKAZOV**

**Citát a parafráza v texte**

**Vyhláška odporúča uvádzanie literatúry tzv. „zátvorkovou“ formou**

**Vzor textu:**

* pri komplexnej liečbe nádorových ochorení sa veľmi účinne uplatňuje hormonálna terapia. „*Vzťahy medzi zhubnými nádormi a hormónmi sú mnohotvárnejšie, ako sa kedysi predpokladalo. Hormóny môžu nielen ovplyvňovať rast nádoru v zmysle pozitívnom, alebo negatívnom, ale môžu zhubné nádory aj sami vyvolávať“* (Dostálová 1986, s. 22). **citát**
* mnohé nádory vykazujú hormonálnu závislosť a vtedy je ich rast stimulovaný, udržiavaný a podporovaný účinkom hormónov (Fussiová 2000). **parafráza**
* citát aj parafrázu v texte samozrejme môžete uviesť do textu aj iným spôsobom. Napr.

Dostálová (1986, s. 22) hovorí, že „*Vzťahy medzi zhubnými nádormi......“* citát

....ako tvrdí Fusssiová (2000) mnohé nádory........**parafráza**

* ak napr. Levická vo svojej knihe cituje Strieženca, tak sa to uvádza: Strieženec (1999, in: Levická 2003) hovorí, že........
* ak literárny zdroj nemá autora, tak napíšeme názov článku a potom samozrejme rok, prípadne ak je to citát, aj číslo strany.

**Aj pri internetových zdrojoch uvádzame meno autora a rok, prípadne názov článku a ostatné náležitosti podľa Normy ISO.**

* internetový zdroj – článok, kniha Kvalita života seniorov závisí od fyzického zdravia, miery nezávislosti, fyzického fungovania, adaptačných mechanizmov. (Šímová 2010) Do použitej literatúry dávate Šímová, E. Kvalita života seniorov. [online]. [cit. 2010-09-18]. Dostupné z: http://www.pulib.sk/elpub2/FF/Dzuka3/17.pdf
* internetový zdroj bez autora: Je to „mimotelové čistenie krvi", ktoré sa vykonáva pomocou prístroja – „umelej obličky“, na hemodialyzačnom stredisku. Pre tento spôsob liečby je nevyhnutné vytvorenie cievneho prístupu („našitie fistuly“), čo je malý chirurgický zákrok. (Hemodialýza, [www.dialýza.sk](http://www.dialýza.sk))

**Pri zákonoch – ak citujeme, aj číslo paragrafu a číslo zákona, ak parafrázujete tak iba číslo zákona.**

**Zoznam použitej literatúry (príklad)**

DUDINSKÁ, E. 2002. *Metodika pre vypracovanie diplomovej práce.* Bratislava :EKONÓM, 2002. 104 s. ISBN 80 – 225 – 1498 – 5.

DUNBAR, B. *The 16th Most Frequently Asked Questions about NASA.* [online]. [cit. 2007-09-18]. Dostupné na internete: htpp:/www.nasa.gov/hqpao/top10.html

ECO, U. 1997. *Jak napsat diplomovou práci.* Olomouc: Votobia, 1997. 278 s. ISBN 80 – 7198 – 173 – 7

PAVELOVÁ, L. *Reakcie detí na závislosti rodiča.* In: Čistý deň, 2005, č.3, s.22/23

*Pravidlá slovenského pravopisu*. 1998. Bratislava: VEDA, 1998. 574 s. ISBN 80 – 224 – 0532 – 9.

*Zákon NR SR č. 131/2002 Z.z. o vysokých školách v znení neskorších predpisov (zákonov)*

**Zoradiť podľa abecedy, medzi literárnymi prameňmi musí byť medzera.**

Príloha C **HLAVIČKA TEJ-KTOREJ UNIVERZITY (VYSOKEJ ŠKOLY)**

**POSUDOK PRÁCE ŠVOČ**

**Názov práce ŠVOČ:**

**Autor/ka práce ŠVOČ:**

**Školiteľ/ka práce ŠVOČ / Oponent/ka práce ŠVOČ[[1]](#footnote-1)**

|  |  |
| --- | --- |
| **p.č.** | **Kritériá hodnotenia práce ŠVOČ** |
| 1. | **Aktuálnosť témy a vzťah k študijnému programu:** |
| 2. | **Požadovaný rozsah a posúdenie štruktúry práce:**  *Práca ŠVOČ má rozsah 20-40* *strán čistého textu, t.j. od úvodu po záver (pri písme 12b.; 1,5 riadkovanie). Štruktúra práce musí súvisieť s jej cieľom a korešpondovať s názvom.* |
| 3. | **Posúdenie formálnej stránky práce:**  *Úroveň písania, pravopis, štylistika, číslovanie obrázkov, tabuliek a nadpisov; zoznam bibliograf. zdrojov; titulný list, abstrakt, predhovor (nepovinný), obsah, zoznam grafov a tabuliek (ak sú v práci).* |
| 4. | **Posúdenie úrovne spracovania teoretickej časti**  *Definovanie, operacionalizovanie témotvorných pojmov; frekvencia, pestrosť a aktuálnosť použitia informačných zdrojov; správne použite citátov, citácií a parafrázovania s presnou identifikáciou zdroja; celková úroveň spracovania vedeckého textu vzhľadom na cieľ práce*. |
| 5. | **Posúdenie úrovne spracovania empirickej/praktickej časti**  *Súlad empirickej časti s názvom a cieľom práce. Formulácia výskumného problému, stanovenie cieľov, hypotéz, informácie o matematicko-štatistickom spracovaní údajov, vymedzenie výskumného súboru. Adekvátnosť použitia zvolených výskumných metód, prezentácia získaných výsledkov v tabuľkovej či grafickej podobe. Analýza a interpretácia empirických zistení.* |
| 6. | **Posúdenie prínosu**  **práce ŠVOČ a jej použiteľnosť**  *Zhodnotenie dosiahnutých výsledkov, ich teoretický a praktický prínos; prepojenie teoretickej a empirickej časti s cieľom práce a požiadaviek praxe.* |
| 7. | **Slovné hodnotenie práce (zhrnutie bodov 1-6):** |
| 8. | **Odporúčanie autorovi/ke práce:** |
| 9. | **Otázky pre autora/ku pri obhajobe práce (platí len pre oponenta/ku práce):**  1.  2. |

**Hodnotenie práce ŠVOČ a vyjadrenie sa k obhajobe:**

Predkladaná práca ŠVOČ **vyhovuje/nevyhovuje** požiadavkám na takýto typ práce a zároveň ju **odporúčam/neodporúčam** k obhajobe.

V ........................, dňa Podpis posudzovateľa/ky:

1. Nehodiace sa zmažte. [↑](#footnote-ref-1)